Odra

**Odra** (, ) je rieka v Strednej Európe. Pramení v Česku a tečie cez západné Poľsko, kde na 187 km vytvára hranicu medzi Poľskom a Nemeckom.  

Odra je 854&nbsp;km dlhá rieka, z toho 112&nbsp;km je v Česku a 742&nbsp;km v Poľsku (vrátane 187&nbsp;km úseku, tvoriaceho hranicu s Nemeckom). Je druhou najdlhšou riekou v Poľsku. Odvádza vodu zo 118&nbsp;861&nbsp;km², z toho 106&nbsp;056 v Poľsku (89%), 7217 v Česku (6%) a 5587 v Nemecku (5%). Pred reguláciou toku bola rieka dlhá vyše 1000 km.

## Priebeh toku
vľavo|náhľad|Odra medzi Kienitz a Zollbrücke v Nemecku.
Pramení pod Fidlovým kopcom v Oderských vrchoch na Morave (Olomoucký kraj). V Česku preteká českou časťou Sliezska (Moravsko-sliezsky kraj), v Poľsku Sliezskym, Opolským, Dolnosliezskym, Lubuským a Západopomoranským vojvodstvom a v Nemecku Brandenburskom a Meklenbursko-Predpomoranskom.

Po tom, čo opustí hory, preteká prevažne v širokej terasovitej doline, ktorá sa rozširuje z 2 až 3&nbsp;km na 10 až 20&nbsp;km. Táto dolina vznikla vďaka odtoku vody z ľadovcov po poslednej dobe ľadovej. Pod ústím Lužickej Nisy dosahuje šírku 200&nbsp;m. Je mohutným tokom, ktorého brehy sú chránené protipovodňovými valmi.

Vo vzdialenosti 84&nbsp;km od ústia sa rieka delí na dve ramená. Väčšia vetva ústí do Štetínskej delty, pričom do 19. storočia platilo, že Štetínska delta je ohraničená na severe ostrovmi Uznojem a Wolin a tromi ramenami medzi ostrovmi a pevninou (Dziwna, Svina a Peene) sa Odra vlieva do Baltského mora. S nástupom modernej vedy a univerzálnej klasifikácie sa Štetínsky záliv už nepovažuje za súčasť rieky Odry, ale za súčasť Baltského mora a Dziwna, Svina a Peene sú klasifikované ako morské prielivy. Súčasne za ústie rieky Odry sa považuje miesto, kde sa Odra vlieva do najjužnejšej časti Štetínskeho zálivu, tzv. Odranskej roztoky (Roztoka Odrzańska) pri meste Police.

## Mestá
[náhľad|Odra a [Štetín, Poľsko]]
Najväčším mestom na *Odre* je Vroclav.

* Priamo na Odre - Odry, Ostrava, Bohumín (ako posledné mesto na Odre v Česku), Racibórz, Kędzierzyn-Koźle, Krapkowice, Opole, Brzeg, Oława, Jelcz-Laskowice, Vroclav, Brzeg Dolny, Ścinawa, Szlichtyngowa, Głogów, Bytom Odrzański, Nowa Sól, Krosno Odrzańskie, Eisenhüttenstadt, Frankfurt nad Odrou, Słubice, Kostrzyn nad Odrą, Cedynia, Oderberg, Schwedt, Vierraden, Gartz, Gryfino, Štetín, Police
* Na brehoch prielivu Dziwna (medzi ostrovom Wolin a poľskou pevninou) - Wolin, Kamień Pomorski, Dziwnów
* Na brehoch prielivu Swina (medzi ostrovmi *Wolin* a Usedom) - Świnoujście
* Na brehoch prielivu Peena (medzi ostrovom *Usedom* a nemeckou pevninou) - Usedom, Lassan, Wolgast
* Na brehoch Štetínskeho zálivu - Nowe Warpno, Ueckermuende

## Významné prítoky
Celkovo najväčším prítokom Odry je rieka Warta, ktorá priteká sprava pri meste Kostrzyn nad Odrą. V&nbsp;mieste sútoku je dlhšia, ako samotná Odra.

[náhľad|[Sútok Odry s Opavou]]
náhľad|Olše ústiace do Odry
náhľad|Sútok Odry s Lužickou Nisou

* Česko: Budišovka, Jičínka, Opava, Ostravice, Olše
* Poľsko a Nemecko: Kłodnica, Barycz, Pliszka, Gryzynka, Warta, Mysla, Rurzyca, Tywa, Olszówka, Kladská Nisa, Oława, Ślęza, Biała Woda, Czarna Struga, Śląska Ochla, Bobr, Olcha, Lužická Nisa

## Vodný režim
Najvyšších prietokov dosahuje Odra na jar, predovšetkým v&nbsp;marci a v&nbsp;apríli. V&nbsp;lete jej hladina klesá, ale pokles je striedaný občasnými vzostupmi v&nbsp;dôsledku výdatnejších dažďov. V&nbsp;zime prietok rieky začína súvisle stúpať. V&nbsp;silných zimách rieka zamŕza.

Priemerný prietok Odry zhruba 30&nbsp;km pod sútokom s&nbsp;Wartou činí 547&nbsp;m³/s. Vzostupy hladiny na hornom toku predstavujú 6 až 7&nbsp;m, na strednom 4 až 5&nbsp;m. K&nbsp;veľkým povodniam na Odre podľa kroník mesta Vroclav došlo v&nbsp;rokoch 1348, 1464, 1564 a v&nbsp;roku 1903. Doteraz najväčšia povodeň nastala v&nbsp;júli 1997, kedy pretekalo cez Vratislav 3600&nbsp;m³/s.

**Priemerné mesačné prietoky Odry (m³/s) v stanici Gozdowice:** (obdobie 1900-1994)



Colors=
 id:lightgrey value:gray(0.8)
 id:darkgrey value:gray(0.3)
 id:sfondo value:rgb(1,1,1)
 Id:barra value:rgb(0.6,0.8,0.9)

ImageSize = width:600 height:300
PlotArea = left:40 bottom:40 top:20 right:20
DateFormat = x.y
Period = from:0 till:900
TimeAxis = orientation:vertical
AlignBars = justify
ScaleMajor = gridcolor:lightgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

BarData=
 bar:Jan text:leden
 bar:Feb text:únor
 bar:Mar text:březen
 bar:Apr text:duben
 bar:May text:květen
 bar:Jun text:červen
 bar:Jul text:červenec
 bar:Aug text:srpen
 bar:Sep text:září
 bar:Oct text:říjen
 bar:Nov text:listopad
 bar:Dec text:prosinec

PlotData=
 color:barra width:40 align:left

 bar:Jan from:0 till:588
 bar:Feb from:0 till:635
 bar:Mar from:0 till:758
 bar:Apr from:0 till:783
 bar:May from:0 till:590
 bar:Jun from:0 till:461
 bar:Jul from:0 till:411
 bar:Aug from:0 till:399
 bar:Sep from:0 till:379
 bar:Oct from:0 till:384
 bar:Nov from:0 till:547
 bar:Dec from:0 till:625

PlotData=
 bar:Jan at:588 fontsize:S text: 588,4 shift:(-12,5)
 bar:Feb at:635 fontsize:S text: 634,8 shift:(-12,5)
 bar:Mar at:758 fontsize:S text: 758,4 shift:(-12,5)
 bar:Apr at:783 fontsize:S text: 783,1 shift:(-12,5)
 bar:May at:590 fontsize:S text: 589,7 shift:(-12,5)
 bar:Jun at:461 fontsize:S text: 460,7 shift:(-12,5)
 bar:Jul at:411 fontsize:S text: 410,6 shift:(-12,5)
 bar:Aug at:399 fontsize:S text: 398,8 shift:(-12,5)
 bar:Sep at:379 fontsize:S text: 379,2 shift:(-12,5)
 bar:Oct at:384 fontsize:S text: 383,6 shift:(-12,5)
 bar:Nov at:547 fontsize:S text: 547,1 shift:(-12,5)
 bar:Dec at:625 fontsize:S text: 625,2 shift:(-12,5)



### Vodný režim Odry na území Česka
Priemerný dlhodobý prietok Odry v&nbsp;mieste, kde opúšťa územie Česka činí 49&nbsp;m³/s, pod sútokom s&nbsp;riekou Olše je priemerný prietok takmer 63&nbsp;m³/s. Väčšina tokov v&nbsp;tejto časti povodia, okrem horskej časti povodia rieky Olše, patrí do horskej-snehovej oblasti. Maxím dosahujú od marca do mája, minimálne prietoky majú v zimných mesiacoch.
 
**Hlásne profily na území Česka:**

## Využitie
Západné rameno delty je využívané pre vodnú dopravu, ktorá je možná až k&nbsp;ústiu Opavy a pre veľké lode k&nbsp;mestu Koźle. Je regulovaná haťami a prostredníctvom plavebných kanálov je spojená s&nbsp;riekami Havola, Spréva, Visla a Kłodnica.

## História
[náhľad|Zvyšky mosta zničeného v roku 1945 na poľskej strane pri [Eisenhüttenstadte]]
V povodí Odry (pri rieke Warta) má svoje historické jadro poľský štát. Pri osade Cedynia v Lubuskej oblasti na pravom brehu rieky Odry, došlo v roku 972 k zastaveniu prvej nemeckej invázie do Poľska. Za 2. svetovej vojny predstavovala dôležitú a silnú obrannú líniu nemeckej armády. Sovietska armáda v&nbsp;priebehu Visliansko-oderskej operácie v&nbsp;roku 1945 obsadila 1. ukrajinským frontom horný tok rieky. Zároveň 1. bieloruský front obsadil niekoľko predmostí na západnom brehu (napr. Kostrzyn nad Odrą). To umožnilo začatie Berlínskej operácie.

## Zaujímavosti
Po rieke Odre sa volá aj pár medzinárodných vlakov kategórie expres spoločností České dráhy a ZSSK, jazdiacich v trase: (Praha – Olomouc –) Bohumín – Žilina – Banská Bystrica a späť.

## Referencie


## Literatúra
* ''ŠEFČÍK, Ondřej: Odra a Opava (ze slezské hydronymie), in: HANZAL, Jiří - ŠEFČÍK, Ondřej, Sršatý Prajz. Erich Šefčík (1945–2004). Praha 2004, s. 217-223

## Iné projekty

## Externé odkazy
* Bohumín - aktuálny vodný stav
* Foto z prameňa Odry v Kozlove 
* Zoznam vodných elektrární na Odre

## Zdroj
* 


Kategória:Rieky v Česku
Kategória:Rieky v Poľsku
Kategória:Rieky v Nemecku
Kategória:Povodie Odry
Kategória:Kunín